Geschicht
D'Geschicht ass de Studium, d'Relatioun an d'Interpretatioun vun der Vergaangenheet. Den Numm huet als Urspronk dem Herodot seng Enquêten, Historiai op Griichesch awer et ass den Thukydides, dee fir d'éischt "wëssenschaftlech" Methoden an der Historiographie benotzt huet.

"Geschicht" bezeechent all d'Perioden, déi eis iwwer schrëftlech Spuere bekannt sinn, déi Periode, fir déi mir keng schrëftlech Quellen hunn, sinn d'Virgeschicht oder d'Protogeschicht.

Geschicht als Wëssenschaft 

Liest dozou den Artikel Historiographie.

Hëllefswëssenschaften

D'Veraussetzunge ginn erfuerscht 

 Historesch Geographie, d'Léier vum Raum
 Chronologie, d'Léier vun der Zäit
 Genealogie, d'Erfuerschung vun der Famill oder Ofstamung

D'Quelle ginn erfuerscht 
 Allgemeng Quellefuerschung, d'Léier vun de Quellen iwwerhaapt
 Dokumentefuerschung oder Diplomatik
 Actefuerschung, d'Léier vun de Schrëftstécker
 Paleographie, d'Léier vun de schrëftgeschichtleche Formen
 Heraldik, d'Léier vun de Wopen
 Woperecht
 Numismatik, d'Léier vun de Mënzen, inkl. hir Geschicht (histoire de la monnaie)
 Mënzerecht
 Sphragistik oder Sigillographie, d'Léier vun de Sigelen
 Sigelrecht
 Epigraphie, d'Léier vun den Inskriptiounen

Nopeschwëssenschaften 
 Archeologie
 Anthropologie, d'Léier vum Mënsch
 Ethnologie, d'Léier vun de Vëlker
 Historiographie, d'Erfuersche vun der Geschichtsschreiwung oder "Geschicht vun der Geschicht"

Geschicht no Perioden 

D'Haaptperioden no deene mir d'Geschicht ënnerdeele sinn:
 d'Virgeschicht,
 d'Protogeschicht,
 d'Antiquitéit,
 d'Mëttelalter,
 d'Modern an
 d'Neizäit.
Bei der Modern an der Neizäit hänkt et vum Land af. Dës Terminologie ass vum franséischen iwwerholl (époque moderne, époque contemporaine), am däitschen ass et genee ëmgedréint (Neuzeit, Moderne respektiv Zeitgeschichte).

Aner Andeelungen 

Geschicht kann och geographesch agedeelt ginn: amerikanesch, asiatesch, ... Geschicht.

Geschicht ënnerdeelen hëlleft zwar, sech e Repère ze schafen, fir sech z'orientéieren, allerdéngs sinn och Schwieregkeeten domat verbonnen: Wou hält wat fir en Zäitalter op? Ass de Kolumbus oder de Gutenberg wichteg fir d'japanesch Geschichtsschreiwung? Wéini fänkt Zäitgeschicht un? Mat den "Zäitzeien", déi eis zur Verfügung stinn? All Andeelung a Perioden ass ëmmer diskutabel, an ass natierlech länner- oder regiounspezifesch.

Um Spaweck 

 L'Histoire par l'image 1789-1939